Stiwdio a Menyg

Darlun olew gan Shani Rhys James ydy Stiwdio a menyg. Cafodd y darlun ei bentio yn 1993 ac mae'n cael ei gadw yn Llyfrgell Genedlaethol Cymru yn Aberystwyth, Ceredigion.y llun ar wefan y Llyfrgell. Prynnodd y Llyfrgell y llun yn uniongyrchol oddi wrth yr arlunydd yn 2000. Y dyfrwng yw paent olew ar gynfas ac mae'n mesur 233 x 179 cm.artuk.org; adalwyd 20 Mai 2016.

Yn y llun fe welir yr artist ei hun yn ei stiwdio blêr, gyda menyg am ei dwylo ac hen fenyg ym mhobman ar y llawr. Caiff Shani ei hadnabod am ei lluniau melancolig, gyda hi ei hun ynddynt, yn pensynnu. Mae'r darlun hwn yn nodweddiadol o'i gwaith.Susie Wild Art: On Reflection, Metro, 8 Gorffennaf 2008. Retrieved 15 Mai 2016 Ond yn wahanol i'r arfer, mae'r hunanbortread ynddo'n cyfleu rhyw syndod yn ei hwyneb, fel pe na bai'n disgwyl i'r llun gael ei gymryd! Ac yn wrth-felancolig, bron, mae'r lliwiau'n un ffrwydriad gwyllt. Flwyddyn wedi iddi orffen y paentiad hwn, yn 1994, cafodd Shani Rhys James ei hethol i'r Academi Frenhinol Gymreig.Martin Tinney Gallery Shani Rhys James MBE RCA b.1953. Adalwyd 15 Mai 2016

Yr arlunydd
Ganwyd Shani Rhys James yn 1953 yn Melbourne, AwstraliaBBC Wales Arts Shani Rhys James, 28 Medi 2010. Adalwyd 6 Tachwedd 2011. ac mae hi bellach wedi ymgartrefu yn Llangadfan, Powys. Awstraliad oedd ei mam a Chymro oedd ei thad.

 Europeana 280 
Yn Ebrill 2016 dewisiwyd y darlun fel un o ddeg llun eiconig i gynrychioli Cymru yn y prosiect "Gwaith Celf Europeana".Gwfan Europeana; adalwyd 11 Rhagfyr 2017.

Cyfeiriadau

Dolenni allanol
Gwybodaeth am y darlun ar wefan Llyfrgell Genedlaethol Cymru
Cofnod celfwaith ar wefan Europeana

Categori:Gweithiau 1993
Categori:Peintiadau'r 20fed ganrif
Categori:Peintiadau o Gymru